Diari Oficial de la Generalitat Valenciana


Sumari del DOGV 416, del 13-08-1986 (1986/806953)

ORDRE de 28 de juliol de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos immobles situats a València, Plaça Alfons el Magnànim, núm. 15.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   416

Data del DOGV
:   13-08-1986

Secció del DOGV
:   ALTRES DISPOSICIONS

Número del document
:   1986/806953


Data del document
:   28-07-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 28 de juliol de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, de dos immobles situats a València, Plaça Alfons el Magnànimo núm. 15.  
La Direcció General de Turisme a hores d'ara té arrendada una planta baixa situada a València, plaça Alfons el Magnànim, núm. 15, destinada a Oficina Turística.   
La manca d'un lloc d'emmagatzematge de tot el material de promoció turística que produeix la Direcció General de Turisme ha donat lloc que s'hagen pres unes mesures provisionals, que consisteixen en contractar l'emmagatzematge amb un guarda- mobles i habilitar per a magatzem espais del local del Servei Territorial de Turisme de València, que presenta el desavantatge bàsic de no ser un local d'emmagatzematge adient, agreujat per l'excessiva despesa que suposa la primera i la imatge de desordre que produeix en el Servei Territorial, respecte a la segona.   
Tot açò aconsella l'adquisició per part de la Generalitat Valenciana, de dos immobles situats a València, Plaça Alfons el Magnànim, núm. 15 (planta baixa i pis 1r. esquerra), per entendre que reuneixen les característiques necessàries per al seu funcionament.   
Per tant, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del Reglament corresponent, amb valoració tècnica prèvia i informes del Servei de Patrimoni i de la Intervenció General.   
ORDENE  
Article primer  
S'acorda l'adquisició, mitjançant contractació directa a títol onerós i segons compra- venda, dels següents immobles:   
- Planta baixa destinada a café- restaurant denominat «Lara», amb sis portes que donen a la Plaça Alfons el Magnànim i carrer La Pau, avui tan sols té tres portes, que donen: una al carrer Verger, una altra al carrer de la Pau i l'altra a la Plaça d'Alfons el Magnànim: té forma irregular, i una superfície de tres-cents vint-i-vuit metres quadrats aproximadament i confronta, tot mirant el local des de la porta d'entrada situada en la plaça Alfons el Magnànim; dreta (Nord), carrer de la Pau; esquerra, (Sud) ascensor, escala i pati d'entrada a l'edifici i carrer Verger; fons (Oest), finca propietat del Sr. Enrique Trenor i, en part, local estanc; i front (Est), Plaça Alfons el Magnànim i en part, local del Sr. Juan Bautista Sanz Monzó.   
- Pis principal esquerra (porta segona), amb la golfa número dos de l'esmentat edifici, té una superfície construïda aproximada de dos-cents vint metres quadrats. Confronta, tot mirant des de la Plaça Alfons el Magnànim: Front (Est), aquesta Plaça, dreta (Nord), carrer de la Pau, fons (Oest), finca del Sr. Enrique Trenor, esquerra (Sud), buit de l'ascensor i habitatge porta número tres.   
Aquests immobles són propietat actualment de la Sra. María Milagro Sanz Monzó, inscrits en el Registre de la Propietat de València, número tres, als toms 1261 i 195, llibres 92 i 12 de Mar, folis 63 i 221, finques 961-N i 962, inscripcions 4a. i 1a., respectivament.   
Els dos immobles descrits, formen part d'un Edifici situat en la ciutat de València, districte del Mar, illeta seixanta-quatre, Plaça d'Alfons el Magnànim setze, avui quinze, amb façanes laterals als carrers de la Pau i Verger; ocupa una superfície de quatre-cents seixanta-tres metres trenta-dos centímetres; consta de planta baixa dividida en l'actualitat en tres parts: Una destinada a café- restaurant, denominat «Lara», amb tres portes que recauen al Carrer La Pau i tres a la plaça esmentada; avui tan sols té tres portes, que donen: una al carrer Vercher, altra al Carrer de la Pau i l'altra a la plaça Alfons el Magnànim; una altra destinada a despatx amb quatre portes que donen a l'esmentada plaça; i la tercera part, en la qual es troba instal·lat un estanc, amb una porta que dona al carrer de la Pau.   
Entre la part destinada a despatx i la destinada a café- restaurant, existeix un pati amb escala i ascensor per a l'accés a un pi s entresol, dos pi sos principals, dos segons, dos tercers, dos quarts, vuit petites golfes (abans nou), habitació per als porters i dos terrats, confronta: dreta entrant, amb el carrer La Pau; per l'esquerra, amb cosa del Sr. Adolfo Igual, carrer Vercher mitger; i per darrera, amb edifici del Sr. Enrique Trenor.   
Article segon  
Aquests immobles estan lliures de càrregues, gravàmens i llogaters.   
La compra, que necessàriament es formalitzarà en escriptura pública, es farà per un preu de trenta milions de pessetes (53.714.911).   
Les despeses i imports que deriven d'aquesta compra, s'abonaran per les parts, segons Llei.   
Article tercer  
Al Servei de Patrimoni de la Tresoreria General s'encomana de fer efectiu tot el que ací es disposa.   
València, 28 de juliol de 1986.   
El Conseller d'Economia i Hisenda,  
ANTONI BIRLANGA I CASANOVA